آنتالیا-نین کاش قصبه‌سیندکی پاتارا آنتیک شهرین تاریخی مجلیس بیناسیندا "2020 پاتارا ایلی" تانیتیم فعالیتینه تحفه وئرمک اوچون اونلاین کنسرت پروقرامی تشکیل ائدیلیب.
کنسرت پروقرامی اوپرا موغننی‌سی مهمت یئنیگونون ایفاسیندا سس‌لنن ماهنی‌لارلا باشلاییب.
یئرلی صنعتچی امره دایی اوغلونون یؤروک (کؤچری تورک‌لر) مدنیتینی عکس ائتدیرن لباس‌لارلا سسلندیردیگی ماهنی‌لار ایسه آنتیک شهرده بو مدنیتین کولک‌لرینی اسدیردی.
کنسرت پروقرامی بورهان توزئرین تورک کلاسیک موسیقی‌سیندن عبارت کنسرت پروقرامی ایله باشا چاتیب.
آنتالیا بؤیوکشهر بلدیه باشچی‌سی محی الدین بؤجک بوتون تاریخ شهرلری‌نین تانیدیلماسی اوچون "تاریخ صنعتله گؤروشور" فعالیتینه ایستارت وئردیک‌لرینی ایفاده ائدیب.
"بو ایلین پاتارا ایلی اعلان اولونماسی سببیندن جناب پرزیدنتیمیزه، مدنیت و توریزم، خاریجی ایشلر ناظیریمیزه و کئچمیش والیمیزه تشککور ائدیرم" ایفاده‌سینی سسلندیریب.
کنسرت پروقرامی آنتالیا بؤیوکشهر بلدیه‌سی‌نین سوسیال شبکه سایتیندا و یئرلی بیر تلویزیون کاناللاریندان‌ بیرینده جان‌لی یاییملانیب.
